Ժորժ Կլեմանսո

ժորժ Կլեմանսո (, ), ֆրանսիացի պետական և քաղաքական գործիչ, Ֆրանսիական ակադեմիայի անդամ (1918)։ Կրթությամբ՝ բժիշկ։ 

1880-ական թվականներին եղել է ռադիկալ կուսակցության պարագլուխը։ Պառլամենտում խիստ և եռանդոտ ելույթների համար ստացել է «վագր» մականունը։ 1906-1909 թվականներին եղել է Նախարարների խորհուրդի նախագահ։ Առաջին համաշխարհային պատերազմի նախօրյակին և պատերազմի ժամանակ վարել է ազգայնամոլ և ռազմատենչ պրոպագանդա։ 1917 թվականին, անցնելով կառավարության գլուխ և միաժամանակ լինելով ռազմական նախարար, Կլեմանսոն կազմակերպել է հակախորհրդային դիմադրություն և աջակցել սպիտակգվարդիականներին։ 1919-1920 թվականներին եղել է Փարիզի հաշտության կոնֆերանսի նախագահ և Վերսալյան հաշտության պայմանագրի հեղինակներից։ 

1920 թվականին, պարտվելով նախագահական ընտրությունների ժամանակ, հեռացել է քաղաքական ասպարեզից։

Ծանոթագրություններ 

Ֆրանսիայի քաղաքական գործիչներ
Առաջին համաշխարհային պատերազմի մասնակիցներ
Ֆրանսիայի նախագահներ
Ֆրանսիայի վարչապետներ
Փարիզի համալսարանի շրջանավարտներ
Ֆրանսիական ակադեմիայի անդամներ
Ֆրանսիացի պետական գործիչներ
Ֆրանսիացի լրագրողներ
Ֆրանսիացի բժիշկներ